B4-0414, 0457 και 0474/95

Ψήφισμα σχετικά με την ξηρασία που πλήττει τη Νότια Ευρώπη

Το Ευρωπαϊκό Κοινοβούλιο,

Α. επισημαίνοντας ότι η σοβαρή, διαρθρωτικού χαρακτήρα ξηρασία που πλήττει περιοδικά εδώ και χρόνια την Ισπανία, την Ελλάδα, την Ιταλία και την Πορτογαλία θέτει σε σοβαρό κίνδυνο την επιβίωση της γεωργίας, της κτηνοτροφίας και της μεταποιητικής βιομηχανίας του αγροεπισιτιστικού τομέα,

Β. αντιλαμβανόμενο ότι οι τεράστιες ζημίες που προκαλεί η ξηρασία συνεπάγονται την δραστική μείωση των αγροτικών εισοδημάτων,

Γ. επισημαίνοντας ότι στην Ισπανία, την Ιταλία, την Ελλάδα και την Πορτογαλία, εκατομμύρια εκτάρια ποτιστικών και ξηραϊκών καλλιεργειών πλήττονται από την ανομβρία,

Δ. λαμβάνοντας υπόψη ότι η ξηρασία προκαλεί ανεπανόρθωτες και αναπόφευκτες ζημίες στην ισπανική γεωργία και κτηνοτροφία, και ότι η μεταποιητική βιομηχανία αντιμετωπίζει δυσκολίες ως προς τον εφοδιασμό της με ορισμένες πρώτες ύλες σε ανταγωνιστικές τιμές,

Ε. αναγνωρίζοντας ότι χάρη στις επαφές μεταξύ της Επιτροπής και των ισπανικών αρχών, η πρώτη είχε την ευκαιρία να εκτιμήσει επί τόπου τα προβλήματα που προκαλεί η ξηρασία και τις επιπτώσεις της σε ό,τι αφορά την εφαρμογή της ΚΑΠ,

ΣΤ. υπενθυμίζοντας ότι και στο παρελθόν (βλ. κανονισμούς (ΕΚ) αριθ. 3311/92 ((ΕΕ L 332 της 18.11.1992, σ. 1)) και 787/94 ((ΕΕ L 92 της 9.04.1994, σ. 1)) για ειδικά μέτρα υπέρ των παραγωγών που επλήγησαν από την ξηρασία την περίοδο 1992-1993 στην Πορτογαλία) έχουν ληφθεί κοινοτικά μέτρα για το πρόβλημα αυτό,

Το Ευρωπαϊκό Κοινοβούλιο,

1. ζητεί να αναγνωρισθεί ο «διαρθρωτικός» χαρακτήρας της ξηρασίας που πλήττει την Ισπανία, την Ελλάδα, την Ιταλία και την Πορτογαλία, προκειμένου να τροποποιηθεί το κοινοτικό κανονιστικό πλαίσιο σε τρόπο που να εξασφαλισθεί η προστασία των εισοδημάτων των γεωργών και των κτηνοτρόφων[semigr ]

2. ζητεί να αναθεωρηθεί προς τα άνω η επιφάνεια βάσης που υπεισέρχεται στον υπολογισμό των κοινοτικών αντισταθμιστικών επιδοτήσεων, τόσο για τις ξηραϊκές όσο και για τις ποτιστικές καλλιέργειες[semigr ]

3. καλεί την Επιτροπή και το Συμβούλιο να λάβουν επείγοντα μέτρα προκειμένου να αντιμετωπισθεί, στο μέτρο του δυνατού, η σχεδόν απελπιστική κατάσταση που επικρατεί στην γεωργία και την κτηνοτροφία, καθώς και στην μεταποιητική βιομηχανία[semigr ]

4. προτείνει στην Επιτροπή και τα ενδιαφερόμενα κράτη μέλη την επεξεργασία κοινού σχεδίου που θα εξασφαλίζει την ορθολογική εκμετάλλευση των υδάτινων πόρων και τον εκσυγχρονισμό των δικτύων παροχής και των αρδευτικών συστημάτων, αποβλέποντας στην βελτιστοποίηση της χρήσης των υδάτινων πόρων[semigr ] το κοινό αυτό σχέδιο πρέπει να περιλαμβάνει και μέτρα οικολογικού χαρακτήρα μέσω των οποίων θα επιδιώκεται η εξοικονόμηση του ύδατος που χρησιμοποιείται για την άρδευση καλλιεργειών[semigr ]

5. καλεί την Επιτροπή και τα κράτη μέλη να αποδεσμεύσουν για τα έκτακτα αυτά μέτρα, με κοινή συμφωνία, τους χρηματοδοτικούς πόρους που απαιτούνται για την αποτελεσματική τους εφαρμογή[semigr ]

6. καλεί τα κοινοτικά θεσμικά όργανα να συνειδητοποιήσουν ότι η ξηρασία είναι ένα ειδικό πρόβλημα το οποίο μπορεί να επηρεάσει πολύ αρνητικά την ανάπτυξη συγκεκριμένων περιοχών της Ευρωπαϊκής Ένωσης, και ότι η κατάσταση αυτή δεν είναι πλέον παροδική και περιστασιακή, αλλά τείνει να αποκτήσει διαρθρωτικό χαρακτήρα[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Επιτροπή των Περιφερειών και τις κυβερνήσεις των κρατών μελών.